Source: http://docplayer.fi/24125012-Tasavertaistaako-uusi-laki-uskonnollisten-yhdyskuntien-aseman.html
Timestamp: 2018-11-14 09:51:06+00:00
Document Index: 24375052

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ']

Tasavertaistaako uusi laki uskonnollisten yhdyskuntien aseman? - PDF
Tasavertaistaako uusi laki uskonnollisten yhdyskuntien aseman?
Download "Tasavertaistaako uusi laki uskonnollisten yhdyskuntien aseman?"
1 Tasavertaistaako uusi laki uskonnollisten yhdyskuntien aseman? Teologinen aikakauskirja 6/2001 Valtter Luoto Julkaisija: Helsinki. Teologinen julkaisuseura, Sarja: Teologinen aikakauskirja 6/ vuosikerta. ISSN s Verkkojulkaisu: 2002 Tämä aineisto on julkaistu verkossa oikeudenhaltijoiden luvalla. Aineistoa ei saa kopioida, levittää tai saattaa muuten yleisön saataviin ilman oikeudenhaltijoiden lupaa. Aineiston verkko-osoitteeseen saa viitata vapaasti. Aineistoa saa selata verkossa. Aineistoa saa opiskelua, opettamista ja tutkimusta varten tulostaa omaan käyttöön muutamia kappaleita. Helsingin yliopiston opiskelijakirjasto
2 Tasavertaistaako uusi laki uskonnollisten yhdyskuntien aseman? VALTTER LUOTO Otsikossa asetettuun kysymykseen ei voi antaa yksinkertaista kyllä- tai ei-vastausta. Asia on kokonaisuudessaan hyvin monitahoinen, ja sitä on tässäkin yhteydessä syytä tarkastella sekä historiallisesta näkökulmasta että yleensä uskonnollisten yhdyskuntien tasavertaisuuden tai tasa-arvon käytännöllisestä merkityksestä käsin. Tässä artikkelissa rajaan näkökulman koskemaan nykyisin Suomen vapaan kristillisyyden neuvoston (SVKN) piiriin kuuluvia 1 uskonnollisia yhteisöjä, eli protestanttisia, luterilaisen kirkon ulkopuolella toimivia kristillisiä yhteisöjä. SVKN:n jäsenyhteisöt ovat lausunnoissaan antaneet tunnustusta monista lakiesityksen yksityiskohdista, jotka poistavat nykyisen lain epäkohtia. Esitetyssä muodossaan uusi laki on selvä askel uskonnollisten yhdyskuntien tasavertaisuuden suuntaan, mutta vieläkin siinä on hyvin perustavanlaatuisia puutteita. Lakiesitys sisältää ajattelutavassaan vielä liian paljon historiallista painolastia, josta olisi viimeistään tämän uudistuksen yhteydessä pitänyt päästä eroon. Historiallinen näkökulma auttaa ymmärtämään ajattelutapaa., mutta se ei riitä sen hyväksymisen perusteeksi. KAHDEN KIRKON ERITYISASEMA TÄYDELLISEN USKONNONVAPAUDEN ESTEENÄ? Evankelisluterilaisen kirkon merkitys uskonpuhdistuksen jälkeen Suomen valtion hyväksyttynä uskontona ja kansamme kasvattajana on kiistaton. Toinen erityisasemassa oleva kirkkomme, ortodoksinen kirkkokunta taas on historiallisesti saanut huomattavasti painoarvoa ajalta, jolloin Suomi oli Venäjän suuriruhtinaskunta ja kreikkalaiskatolinen kirkko oli keisarin erityisessä suojeluksessa luvun lopulla alettiin puhua uskonnonvapaudesta ja Schaumanin kirkkolaki vuodelta 1869 jo edellytti (6 ), että uskonnonvapauden periaatetta toteutetaan myös valtion yleisessä lainsäädännössä. Lainsäädännön ristiriidat pakottivat laatimaan hallitusmuodon rinnalle eräänlaisena poikkeuslakina eriuskolaislain. joka monien vaiheiden jälkeen toteutui koskien vain Raamatun ja apostolisen uskontunnustuksen pohjalla toimivia protestanttisia uskonnollisia yhdyskuntia. Tämä siksi, että Suomen asema suuriruhtinaskuntana ei antanut mahdollisuuksia kreikkalaiskatolisen kirkon aseman heikentämiseen. Vuosisadan vaihteen jälkeen lisääntyivät paineet kirkkoa kohtaan sekä radikaalien liberaalien että sosiaalidemokraattien taholta. Alettiin tavoitella ns. yhteiskunnallista uskonnonvapautta, jonka mukaan uskonto olisi saatava vain ihmisten yksityisasiaksi. 2 Paineet kirkon ja valtion eroon kasvoivat. Tässä tilanteessa Leo Mechelinin johtama senaatti asetti uskonnonvapauskomitean, joka ymmärsi tehtäväkseen täydellisen uskonnonvapauden toteuttamisen uskonnollisesti myönteiseltä pohjalta. Jo silloin linjattiin, että muiden uskonnollisten yhdyskuntien kuin kahden erityisasemaa nauttivan kirkon asema oli järjestettävä yksityisoikeudellisten periaatteiden mukaan
3 Vaikka tämän komitean työ kariutuikin valtiollisen tilanteen tähden, ennätti se synnyttää keskustelun juuri uskonnollisten yhdyskuntien keskinäisestä tasa-arvoisuudesta. Tasa-arvoisuutta tavoitellessaan muutamat uskonnollisetkin ryhmät (mm. baptistit) olivat vaatimassa kirkon ja valtion eroa, koska ne näkivät sen ainoaksi tasa-arvoa tuovaksi ratkaisuksi. Nähtiin, että komitea haluaa varjella evankelisluterilaisen kirkon asemaa kieltämällä muilta uskonnollisilta yhdyskunnilta tasa-arvoisen aseman, ja se synnytti jo tuolloin perustuslakitason ongelman. Muuttuneessa henkisessä ilmapiirissä evankelisluterilaisen kirkon erityisasemaa ei kuitenkaan enää voitu perustella entiseen tapaan vetoamalla totuuteen, vaan perusteluksi oli otettava historiallinen perinne, enemmistöasema ja toiminnan laajuus. 4 Näillä samoilla asioilla asiaa vieläkin perustellaan. Helmikuun vallankumouksen jälkeen asia virisi uudelleen, ja senaatti asetti uuden uskonnonvapauskomitean toukokuussa Tämän komitean kokoonpanossa oli jo otettu huomioon muutkin uskonnolliset yhdyskunnat, niin että komiteassa olivat mukana sekä ortodoksien että ns. vapaiden suuntien edustajat. Kun lisäksi komiteaan tuli radikaalienja sosialistien edustajien kautta selvästi kirkonvastaisuutta, ei ihme, että luterilainen kirkko koki jo komitean asettamisen uhkaksi itselleen. 5 Täydellisen uskonnonvapauden käsitteen rajaus, ellei peräti torjunta, kuvastuu jo komitean antamassa tehtäväkuvauksessaan. Sen mukaan "komitea on ottanut huomioon, että täydellinen tasa-arvoisuus tässä suhteessa ei ole aikaansaatavissa, niinkauvan kuin evankelisluterilainen kirkko maassamme on valtiokirkon asemassa ja sen sisäisiä asioita järjestävällä kirkkolailla, vaikka se säädetään erityisessä järjestyksessä on yleisen lain luonne, sekä niinkauvan kuin myös kreikkalaiskatolisella kirkolla tosiasiallisesti on erikoisasema." 6 Tämä jako merkitsi, että laadittava uskonnonvapauslaki tulisi koskemaan lähinnä vain näiden kahden kirkon kannalta eriuskoisia. Sama lainsäädännöllinen eriarvoisuus on edelleen uusimmassakin lainsäädännössä, niin että vain uskonnonvapauslain ensimmäistä lukua ja 26 :ää sovelletaan erityisasemaa nauttiviin kahteen kirkkokuntaan. 7 Uusin mietintö jatkaa turvallista historiallista linjaa ilman, että komitea olisi vaivautunut todella miettimään muuttunutta uskontotilannetta ja yhteiskunnassa tapahtunutta muutosta, joka olisi antanut riittäviä perusteluja vanhan asetelman tarkistukseen sekä julkisoikeudellisuuden ja yksityisoikeudellisuuden käsitteiden uudelleen määrittelyyn. Kirkko ja valtio -komitea totesi mietinnössään, että kahden kirkon asema "julkisoikeudellisina yhteisöinä katsotaan valtion so. julkisen edun mukaiseksi ja vaatimaksi". Perustellessaan sitten niiden erityisasemaa komitea luetteli niille uskottuja julkisoikeudellisia tehtäviä kuten "väestökirjanpito, hautausmainen hoitaminen, eräät kulttuurihistorialliset tehtävät, avioliittoon vihkiminen, virkatodistusten antaminen jne." 8 Tämäkin tilanne on vuosien aikana muuttunut. Osa tehtävistä on siirtynyt valtionhallinnolle, ja toisia näistä tehtävistä kuuluu myös muiden uskonnollisten yhdyskuntien tehtäviin (mm. avioliittoon vihkiminen, omat hautausmaat). Kuitenkaan viimeisimmänkään komitean kanta ei asiassa ole muuttunut, vaikka julkisoikeudellisuus ja yksityisoikeudellisuus eivät muuttuneessa yhteiskunnassa käytännössä enää ole kovinkaan selviä käsitteitä. Siitä juuri johtuu myös se, että valtionhallinnon virkamiestasolla näiden käsitteiden merkitys ja vaikutukset ovat aika tavalla ristiriitaisten tulkintojen kohteena eri asioiden yhteydessä. Tilannetta on pyritty selventämään määrittelyllä, että muut uskonnolliset yhdyskunnat ovat yksityisoikeudellisia yhteisöjä, joille on annettu julkisoikeudellisia tehtäviä. Olisi ollut korkea aika päästä eroon tästä uskonnollisten yhdyskuntien tasa-arvoa hiertävästä ongelmasta. Tässä suhteessa Ruotsin uusi uskontolainsäädäntö on edistyksellisempi. 1 SVKN:oon kuuluvat nykyisin adventtikirkko, helluntaiherätys, metodistikirkko, pelastusarmeija ja vapaakirkko. Helluntaiherätyksessä, joka ei tähän asti ole ollut uskonnonvapauslain mukaisesti järjestäytynyt uskonnollinen yhdyskunta, vaan on toiminut yhdistysseurakuntien kautta, on parhaillaan käynnissä uskonnolliseksi yhdyskunnaksi rekisteröitymisprosessi. Baptistiyhdyskunta ei nykyisin ole SVKN:n jäsen. 2 Reijonen 1980, Reijonen 1980,33. 4 Reijonen 1980,38. 5 Kena 1979, Lainaus Kaila 1923, Komiteanmietintö 2001, Komiteanmietintö 1977, 65. KIRJOITUKSIA - UPPSATSER 525
4 USKONNONVAPAUSKOAAITEAN ASETTAMINEN SVKN:n jäsenyhteisöt olivat usean vuoden ajan aktiivisia aloitteentekijöitä uskonnonvapauslain uudistamiseksi. Aloitteellisuus johtui siitä, että voimassa oleva laki koettiin monelta osin ajasta jälkeen jääneeksi ja uskonnollisten yhdyskuntien sekä niiden jäsenten tasa-arvoa loukkaavaksi. Tähän aloitteelliseen rintamaan tulivat toki mukaan kaikki kirkkokunnat, ja merkittävänä on pidettävä suomen Ekumeenisen Neuvoston asettaman laajapohjaisen toimikunnan tekemää vetoomusta ministeriölle uudistustyön käynnistämiseksi. Uskonnonvapauslain muutosta valmisteltaessa korostettiin sitä, että valmisteluun on saatava mahdollisimman laaja pohja, jotta uskonnonvapauteen liittyvät eri näkökulmat tulevat sen kaikissa vaiheissa huomioon otetuiksi. Opetusministeriö ei komitean varsinaisia jäseniä valitessaan kuitenkaan noudattanut tätä laajapohjaisuuden periaatetta. Laajapohjaisuutta oli toki kiitettävällä tavalla mukana ns. asiantuntijajäsenistössä, mutta heidän mahdollisuutensa vaikuttaa ehdotuksen sisältöön olivat huomattavasti rajallisemmat kuin varsinaisten jäsenten. Ehdotetun laajan pohjan puuttuminen komitean varsinaisesta työskentelystä heijastuu ajattelumallissa, jonka varaan ehdotus on rakennettu. KOMPASTUUKO USKONNOLLINEN TASA-ARVOISUUS RAHAAN? Historiallinen näkökulma auttaa ymmärtämään niitä ongelmia, jotka nykyisin liittyvät kirkkojen ja valtion taloudellisten suhteiden epäoikeudenmukaisuuteen. Joulukuussa 1917 valmistunut mietintö oli luterilaisen kirkon kannalta edellistä mietintöä vapaamielisempi. Kieltämättä siitä näkyy pyrkimys uskonnollisten yhdyskuntien tasa-arvoisuuden suuntaan. Suuri ongelma tuli kuitenkin taloudellisista kysymyksistä. Kirkosta eroavalle kirkollismaksujen sijaan tulevista maksuista puhuttiin paljon, koska luterilainen kirkko pelkäsi, että taloudellisen edun tai helpotuksen tavoittelu voi johtaa kirkosta eroamiseen. Tämä on ymmärrettävää etenkin silloisessa liberalismin ja kasvaneen kirkonvastaisuuden ilmapiirissä. Historiallisesta näkökulmasta katsottuna ehkä niin sanotut protestanttiset vapaakirkot joutuivat kärsimään siitä varovaisuudesta, mitä kirkko uudistuksiin osoitti nimenomaan pelätessään liberalismin ja vasemmiston suunnalta nousevaa uskonnonvastaisuutta. Taloudellisista seuraamuksista puhuttaessa radikaaliksi tunnettu tohtori Schauman lausui vastalauseessaan: "Mitä muuten tulee verovelvollisuuteen kirkkoa kohtaan, niin näyttää minusta selvältä, että uskonnonvapauden toteuttamisesta seuraa, ettei valtio voi velvoittaa sitä, joka ei ole evankelisluterilaisen kirkon jäsen, kunnallistaksoituksen perusteella maksamaan veroa kirkolle, siis ei myöskään n.s. juriidisia henkilöitä." 9 Radikaalit esitykset herättivät helposti epäilyksiä ja pelkoja, ja niin tämäkin ajatus jäi eriävän mielipiteen tasolle. Perustuslakivaliokunta asettui toiselle kannalle, joka tuli myös lain sisällöksi. Lain mukaan yhtiöt ja yhdistykset ovat edelleen verovelvollisia evankelisluterilaiselle kirkolle. Vuoden 1917 komiteassa yhteisöjen kirkollisverotus jäi sekä lakia valmisteltaessa että sitä säädettäessä lähes kokonaan selvittämättä. Kun sitten kirkollisverojärjestelmä uudistettiin vuonna 1922 ja veroperusteiden osalta yhdistettiin kunnallisverotukseen, ei siinä yhteydessä kajottu yhteisöjen kirkollisverotukseen." 10 Kirkko ja valtio -komitea pohtii mietinnössään vuodelta 1977 laajasti yhtiövero-ongelmaa ja päätyy kannanottoon: "Tämä kirkollisvero on perittävä valtiolle, joka jakaa sen kirkollisverosta osuutta haluavien kirkkojen ja uskonnollisten yhdyskuntien kesken niiden jäsenmäärien suhteessa." 11 Nykyisen lain mukaan esim. johonkin SVKN:n jäsenyhteisöön kuuluvan henkilön kuolinpesä muuttuu kirkollisverovelvolliseksi, vaikkei asianomainen (ja ehkä ei edes hänen sukunsa) ole kuulunut luterilaiseen kirkkoon. Samoin näiden yhteisöjen omistamat verotettavat yhdistykset ja yhtiöt maksavat veroa luterilaiselle kirkolle, vaikka asianomaisen yhdistyksen toiminta koskee nimenomaan toisen kirkkokunnan toimintaa ja vaikka kukaan sen omistajista ja työntekijöistä ei kuulu luterilaiseen kirkkoon. Tässä joutuu kysymään, mikä on tämän hetken suurin pelko, jotta epäkohtaa ei uskalleta poistaa selvällä muutoksella. Saattaa olla, että pelko on sama kuin aikaisemmissakin uskonnonvapauslain muutoksissa. Niinkään ei ole kysymys luterilaisen kirkon mahdollisesti menettämästä rahamäärästä, vaan siitä, että taloudellinen vapautus kirkolle menevistä maksuista houkuttelisikin laajamittaiseen kirkosta eroamiseen. Tällainen pelko tuskin on kuitenkaan eettisesti hyväksyttävä. Nyt käsittelyssä oleva komitean mietintö kantaa tältä osin historian painolastia, josta tässä yhteydessä olisi tullut päästä eroon. Tähän on kiinnittänyt huomiota Martin Scheinin eriävässä mielipiteessään. "Ny- 526
5 kyinen rahoitusjärjestelmä loukkaa uskonnollista yhdenvertaisuutta sekä sen vuoksi, ettei julkisista varoista myönnetä vähemmistöyhdyskuntien yleishyödyllisiin toimintoihin vastaavaa tukea kuin mitä luterilainen ja ortodoksinen kirkko saavat yhteisöveron tuottona, että sen vuoksi, että luterilainen kirkko saa ylimääräisenä julkisen vallan taloudellisena tukena hyväkseen myös kirkkokuntiin kuulumattomien väestönosuutta vastaavan osan yhteisöveron tuotosta." 13 Komitea lausuu julki kaksi periaatetta verotusjärjestelmää uudelleenjärjestelyyn, mutta itse asiassa kiirehtii hylkäämään ja ainakin väistämään niihin kohdistuvien ehdotuksien tekemisen. 13 Esittämässään toisessa ratkaisumallissa komitea toteaa: "Rekisteröidyt uskonnolliset yhdyskunnat olisi mahdollista ottaa huomioon yhteisöveron tuottoa jaettaessa siten, että niille tilitettäisiin niiden jäsenmäärää vastaava osuus nykyisin seurakunnille 14 maksettavasta osuudesta yhteisöveron tuottoon." 15 Tämän hyvän esityksensä komitea kuitenkin heti tyrmää perusteilla, jotka eivät vakuuta ja jotka ovat uskonnonvapauden ja tasa-arvon kannalta kyseenalaisia. Komitea on esityksessään mennyt kuitenkin yli siitä, missä aita on ollut matalin. Se on siirtänyt koko talousongelmien ja yhteisöverokysymyksen tarkistuksen jälleen kerran hamaan tulevaisuuteen ja tehnyt asiassa pienen korjauksen. Lakiehdotukseen sisältyy nyt valtion budjettiin otettava määräraha muille uskonnollisille yhdyskunnille tiettyihin tarkoituksiin anomuksesta myönnettäviä avustuksia varten. Tämä kyllä korjaa tilannetta. Onhan tilanne nykyisin se, että valtion budjetissa ei ole yhtään menokohtaa, josta voitaisiin maksaa minkäänlaista avustusta kahden kirkon ulkopuolella oleville uskonnollisille yhdyskunnille. Samaan aikaan on kyllä löytynyt sekä menokohta että rahaa esim. vapaa-ajattelijoiden toiminnan tukemiseen. Heidän toimintansa on yhteiskunnallisesti verrattavissa uskonnollisten yhdyskuntien toimintaan. Tilanne puhuu jostakin aivan muusta kuin uskonnollisten yhdyskuntien tasa-arvoisesta asemasta. Nyt ehdotettu sinänsä hyvä korjaus ei kuitenkaan poista varsinaista yhtiöverotuksen epäkohtaa. Tähän epäkohtaan puuttui myös ministeri Suvi Linden puheessaan mietinnön luovuttamistilaisuudessa: "Olen halunnut tarkastella uskonnonvapauskomitean työtä ottamalla huomioon erityisesti miten julkinen valta voi edistää uskonnonvapauden toteutumista. Eräs esitys on vielä tästä näkökulmasta käsittelemättä. Kirkoille tulevia veroja komitea ehdottaa selvitettäväksi erikseen. Siksi opetusministeriö tulee vielä kuluvan kevään aikana tekemään valtionvarainministeriölle esityksen selvitystyön käynnistämiseksi." Tähän kysymykseen ministeri Linden on puuttunut sittemmin useaan kertaan. Mietinnöstä antamassaan lausunnossa SVKN toteaa tästä: "SVKN esittää, että tämän selvitystyön käynnistyttyä olisi ehdottoman välttämätöntä, että asiassa kuullaan myös SVKN:n jäsenkirkkojen edustajia, jotka kokevat nykyisen käytännön niiden ja niihin kuuluvien kansalaisten uskonnonvapautta loukkaavana." 16 Aika näyttää, päästäänkö yhteisöverokysymyksessä uskonnollisten yhdyskuntien tasa-arvoisuutta kunnioittavaan ratkaisuun. Jos uskonnonvapauslakia uudistetaan niin harvoin kuin sitä tähän asti historiassamme on tehty, niin toivoa parannuksesta ei lähiaikoina ole odotettavissa. MUITA NÄKÖKOHTIA Uskonnonvapauslakiehdotuksen ohessa komitea on valmistellut esityksen erillisestä hautaustoimilaista sekä muutoksista sekä perusopetus- että lukiolakiin. Nämä ehdotukset ovat selvästi uskonnollisia yhdyskuntia tasavertaistavia. Vuosikymmenien aikana hautaustoimessa on päästy eroon entisestä "koilliskulma-ongelmasta", ja SVKN:n jäsenyhteisöt ovat kiitettävällä tavalla saaneet käyttää luterilaisen kirkon omistamia hautakappeleita. Samoin hautapaikkoja on ollut saatavissa luterilaisen kirkon omistamilta hautausmailta. Epäkohta on ollut hautapaikkojen hinnassa. Se on ollut joillakin paikkakunnilla moninkertainen luterilaisen seurakunnan jäseneltä perittävään hintaan nähden. Tätä hinnan eroa on perusteltu sillä, että luterilaisen seurakunnan jäsen on maksanut kirkollisveronsa, jota ulkopuoliset eivät ole maksaneet. Kuitenkin, kun on 9 Kaila 1923,43. l O Komiteanmietintö 1977, Komiteanmietintö 1977, Komiteanmietintö 2001, Komiteanmietintö 2001, 91, Komitea puhuu useissa kohdin yleensä vain kirkosta ja seurakunnasta, kun se kuitenkin tarkoittaa nimenomaan evankelisluterilaista kirkkoa ja luterilaista seurakuntaa. Tällainen sanojen käyttö paljastaa ajattelumallin, joka viestii ajasta, jolloin maassa ei tunnustettu muita kirkkoja ja seurakuntia. 15 Komiteanmietintö 2001, SVKN:n lausunto 2001, 7, 8. KIRJOITUKSIA - UPPSATSER 527
6 keskusteltu muiden uskonnollisten yhdyskuntien tai heidän jäsentensä maksamasta verosta luterilaiselle kirkolle yhteisöveron kautta, on luterilaisen kirkon perusteluna ollut, että veroa pitää periä juuri esim. hautaustoimesta koituvien kulujen peittämiseksi. Nyt tämä ongelma poistuu uuden hautaustoimikin mukaan. Tästä on syytä lausua komitealle rehdit kiitokset. Myös kysymys uskonnonopetuksesta on hiertänyt SVKN:n jäsenyhteisöjä jo vuosikausia. Monissa yhteisissä keskusteluissa luterilaisen kirkon edustajien kanssa epäkohta on myönnetty, mutta selvää korjausta siihen on saatu odottaa pitkään. Tässäkin asiassa painolastina on historiallinen tausta ja menneiden vuosikymmenien taistelut, onhan kysymys koulun uskonnonopetuksesta aina ollut erityisen arka aihe. 17 Päätaistelu on käyty uskonnonopetuksen asemasta koulussa yleensä. Asian arkaluonteisuuden ymmärtää esimerkiksi itsenäisyyden alkuaikana, kun nousevan vasemmiston ja liberalismin voimin yritettiin uskontoa saada kokonaan pois kouluista. Sama koskee lukujen vasemmistoradikalismin aikaa. Viime mainittuna aikana myös SVKN:n jäsenyhteisöt halusivat julkisesti antaa täyden rukensa evankelisluterilaiselle tunnustukselliselle uskonnonopetukselle huolimatta sen toteuttamisessa esiintyneistä vakavista puutteista. Yhteisrintamassa luterilaisen kirkon kanssa haluttiin puolustaa uskonnonopetuksen asemaa yleensä. Tätä linjaa SVKN:n jäsenyhteisöt haluavat jatkaa edelleenkin, etenkin nyt ehdotettujen, epäkohtia poistavien muutosten jälkeen. Ehdotettujen lakimuutosten jälkeen päästään siihen, mitä SVKN:n jäsenyhteisöt ovat jo pitkään pitäneet parhaana ja uskonnollisten yhdyskuntien tasavertaisuuteen pohjautuvana ratkaisuna. Yksi periaatteellisesti suuri epäkohta ja tasavertaisuutta rikkova asia on syytä vielä mainita. Se koskee pappien oikeutta säilyttää rippisalaisuus. Kirkkolaki antaa luterilaisen kirkon papille tällaisen oikeuden, mutta mikään laki ei anna SVKN:n jäsenyhteisöjen papeille vastaavaa oikeutta, vaikka heidän toimintansa on täysin verrattavissa luterilaisten pappien toimintaan. Tätä koskevan maininnan saaminen uskonnonvapauslakiin on osoittautunut vaikeaksi uskonnollisten yhdyskuntien moninaisuuden tähden. Rippisalaisuutta koskevilla pykälillä uskonnollisten yhdyskuntien omissa yhdyskuntajärjestyksissä ei ole lainvoimaa oikeusistuimissa. Tässä asiassa kulminoituujälleen se eriarvoisuus, joka uskonnollisilla yhdyskunnilla lainsäädännöllisesti on aina perustuslakitasosta alkaen. Kun tasavertaisuutta ei ole perustasolla, on sitä vaikea saavuttaa myöskään muilla lakitasoilla. Tuntuisi vähintäänkin kohtuulliselta, että jotakin olisi tehtävissä tällaisen epäkohdan poistamiseksi, mutta ainakaan uskonnonvapauslain uudistamistyön yhteydessä siihen ei nähty olevan mitään mahdollisuuksia. Tasavertaisuuden näkökulmasta on maamme muussa lainsäädännössä edelleen kohtia, jotka ovat estämässä uskonnollisten yhdyskuntien tasavertaisuuden toteutumisen. Näin on mm. väestörekisteriin liittyvissä kysymyksissä ja joissakin työlainsäädännön piiriin kuuluvissa asioissa. Näihin on SVKN kiinnittänyt huomiota uskonnonvapauskomitean mietinnöstä antamassaan lausunnossa. 18 Vaikka uusi laki viekin lainsäädäntöämme askeleen verran uskonnollisten yhdyskuntien tasavertaisuuden suuntaan, jää lakiehdotuksen rakenteeseen ja yksityiskohtiin vielä turhan paljon menneisyyden painolastia, jonka ei muuttuneessa yhteiskunnallisessa tilanteessa enää olisi luullut olevan välttämätöntä. KIRJALLISUUTTA KAILA, ERKKI 1923 Uskonnonvapauslaki. Sen voimaantuleminen maassamme ja lähimmät seuraukset. Opas uskonnonvapauslain sovelluttamiseen. Helsinki. KENA, KIRSTI 1979 Kirkon aseman ja asenteiden muotoutuminen itsenäistyneessä Suomessa Suomen kirkkohistoriallisen seuran toimituksia no. Helsinki. KOMITEANMIETINTÖ 1977 Kirkko ja valtio -komitean mietintö. Komiteanmietintö 1977:21. Helsinki Uskonnonvapauskomitean mietintö. Komiteanmietintö 2001:1. Helsinki. REIJONEN, MIKKO 1980 Uskonnonvapauden toteuttaminen Suomessa vuosina Suomen kirkkohistoriallisen seuran toimituksia 119. Helsinki. SVKN:N LAUSUNTO 2001 Suomen vapaan kristillisyyden neuvoston lausunto uskonnonvapauskomitean mietinnöstä (Komiteanmietintö 2001:1). 17 Kena l979, SVKN:n lausunto 2001, 2,
Uskonnonvapauskomiteanmietintö Suomen evankelisluterilaisen kirkon kannalta
Uskonnonvapauskomiteanmietintö Suomen evankelisluterilaisen kirkon kannalta Teologinen aikakauskirja 6/2001 Ilkka Kantola Julkaisija: Helsinki. Teologinen julkaisuseura, 1896-. Sarja: Teologinen aikakauskirja
Totuuden Ystävät on tutustunut mietintöön. Annamme siitä seuraavan lausunnon:
TOTUUDEN YSTÄVÄT LAUSUNTO Rekisteröity uskonnollinen yhdyskunta Angervotie 4 F 59 17.12.1999 00320 Helsinki Opetusministeriö PL 293 00171 Helsinki Lausuntopyyntö 20.10.1999 Dnro 34/041/98 LAUSUNTO USKONNONVAPAUSKOMITEAN
Rekisteröity uskonnollinen yhdyskunta Angervotie 4 F 59 15.6.2001 1 (8) 00320 Helsinki
TOTUUDEN YSTÄVÄT LAUSUNTO Rekisteröity uskonnollinen yhdyskunta Angervotie 4 F 59 15.6.2001 1 (8) 00320 Helsinki Opetusministeriö PL 29 00023 Valtioneuvosto Lausuntopyyntö 6.4.2001 Dnro 34/041/1998 LAUSUNTO
Tiistai kello 10.00
PERUSTUSLAKIVALIOKUNTA Tiistai 21.1.2003 kello 10.00 ESITYSLISTA 128/2002 vp 1. Nimenhuuto 2. Päätösvaltaisuus 3. E 141/2002 vp konventin työryhmän VII (ulkoinen toiminta) loppuraportista Ilmoitetaan,
ESIPUHE. Kiitämme lausunnonantajia arvokkaasta tuesta uskonnonvapauslainsäädännön valmistelussa.
ESIPUHE Valtioneuvosto asetti 1 päivänä lokakuuta 1998 komitean, jonka tuli tehdä ehdotus uudeksi uskonnonvapauslainsäädännöksi. Uskonnonvapauskomitea antoi toimeksiantonsa mukaisesti opetusministeriölle
Uskonnonvapauslaki ortodoksiselta kannalta Kirkon periaattellis-historiallinen näkemys ja uskonnonvapaus
Uskonnonvapauslaki ortodoksiselta kannalta Kirkon periaattellis-historiallinen näkemys ja uskonnonvapaus Teologinen aikakauskirja 6/2001 Nikeas Metropoliitta Johannes Julkaisija: Helsinki. Teologinen julkaisuseura,